স্টাফ রিপোর্টার ॥ গত রবিবার দিবাগত গভীররাতে সদর উপজেলার উচাইল ইউনিয়নের চারিনাও গ্রামের এক বাড়িতে দুর্ধর্ষ ডাকাতি সংঘটিত হয়েছে। এ সময় ডাকাতদের হামলায় একই পরিবারের ৫ জন আহত হয়েছে। গুরুতর আহত মৃত প্রভাত শীলের পুত্র কাজল শীল (৩৫), তার মা গীতা রানী শীল (৮০) ও স্ত্রী সীতা রানী শীল (৩০) কে হবিগঞ্জ সদর আধুনিক হাসপাতালে ভর্তি করা হয়েছে। আহতরা জানান, ১০-১৫ জনের একদল মুখোশধারী ডাকাত ঘরের দরজা ভেঙ্গে ভেতরে প্রবেশ করে তাদেরকে অস্ত্রের মুখে জিম্মি করে মালামাল লুট শুরু করে। এসময় তারা বাঁধা দিলে ধারালো অস্ত্র দিয়ে তাদেরকে রক্তাক্ত করে। ডাকাতরা ঘরে থাকা ২ভরি স্বর্ণালংকার, নগদ টাকাসহ অন্যান্য মালামাল লুট করে নিয়ে যায়। তাদের চিৎকারে আশেপাশের লোকজন এগিয়ে আসলে ডাকাতরা ফাঁকা ...